Diari Oficial de la Generalitat Valenciana


Sumari del DOGV 8617, del 21-08-2019 (2019/8181)

RESOLUCIÓ de 30 de juliol de 2019, de la secretària autonòmica d'Eficiència i Tecnologia Sanitària, per la qual es concedeix l'autorització sanitària per a implant de teixit ossi per a odontologia al centre IDI Instituto Dental Internacional, d'Elx.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8617

Data del DOGV
:   21-08-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/8181


Data del document
:   30-07-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 30 de juliol de 2019, de la secretària autonòmica d'Eficiència i Tecnologia Sanitària, per la qual es concedeix l'autorització sanitària per a implant de teixit ossi per a odontologia al centre IDI Instituto Dental Internacional, d'Elx. [2019/8181]  
Héctor Tafalla Pastor, gerent del centre, va presentar una sol·licitud de concessió d'autorització sanitària per a implant de teixit ossi per a odontologia per al centre IDI Instituto Dental Internacional, amb data 8 de març de 2018.  
La Direcció General d'Assistència Sanitària, el director del Programa de trasplantaments de la Comunitat Valenciana i la Inspecció informen favorablement l'autorització sanitària sol·licitada.  
  
Fonaments jurídics  
1. La secretària autonòmica d'Eficiència i Tecnologia Sanitària de la Conselleria de Sanitat Universal i Salut Pública és competent per a resoldre en virtut del que es disposa en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
2. Es compleix el que s'estableix en l'Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules i el Decret 157/2014, de 3 d'octubre, del Consell, pel qual estableix les autoritzacions sanitàries i actualitza, crea i organitza els registres d'ordenació sanitària de la Conselleria de Sanitat.  
3. Es compleix el que s'estableix en el Reial decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans.  
  
Vistos els antecedents de fet i preceptes legals esmentats i els altres que s'hi apliquen, resolc:  
Concedir al centre IDI Instituto Dental Internacional l'autorització sanitària per a implant de teixit ossi per a odontologia, vàlida per un període de quatre anys.  
Qualsevol modificació substancial en les condicions o requisits que van motivar la concessió de l'autorització haurà de ser notificada a la Direcció General d'Investigació i Alta Inspecció Sanitària, i podrà donar lloc a la revisió o fins i tot a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'aquesta conselleria.  
  
Aquesta resolució es notifica als interessats, amb l'advertiment que no esgota la via administrativa i que contra aquesta poden interposar un recurs d'alçada, davant la consellera de Sanitat Universal i Salut Pública, en el termini d'un mes comptat a partir de l'endemà de la data de notificació.  
  
València, 30 de juliol de 2019.- La secretària autonòmica d'Eficiència i Tecnologia Sanitària: Concha Andrés Sanchis.